Enkele tjippie vir R1 300 te koop | Maroela Media
Enkele tjippie vir R1 300 te koop
'n Enkele Hula Hoop-tjippie word vir £69 (meer as R1 300) te koop aangebied.
Die eBay-verkoper sê die tjippie is baie uniek, want dit lyk soos 'n verkyker.
Die verkoper sê op die aanlyn afslaerswebwerf hulle het besluit om dié vreemde skyfie, wat hulle in 'n groot pak Hula Hoops gevind het, te koop aan te bied omdat dit soos 'n verkyker lyk. Die skyfie is nie die gewone ronde vorm nie en het twee kleiner sirkels wat aan mekaar verbind is. Die skyfie het ook 'n ekstra stukkie wat byna soos 'n handvatsel lyk, so mens kan die verkyker vashou.
'n Groot pak Hula Hoops kos 90 pennies (sowat R17) as mens dit by 'n supermark in Marlow in die Verenigde Koninkryk sou koop.
Die anonieme verkoper is bereid om vir 'n laer prys te onderhandel en adverteer die produk in die "totally bizarre"-kategorie op eBay se "Required Level of Weirdness"-skaal.
"Baie seldsame Big Hula Hoop tjippie!" lui die inskrywing. "Nog nooit vantevore gesien nie, 'n unieke Big Hula Hoop wat soos 'n deftige verkyker lyk."
Daar was tot dusver nie enige aanbiedings vir die tjippie nie, maar 43 mense hou die item dop en hulle kan moontlik 'n bod insit net voor die hamer val.
Ek kyk gewoonlik nie eens twee keer na 'n snaakse vorm tjippie nie en verslind dit te vinnig. Gewoonlik in die fabrieke word die "nie perfek gevormde produkte" uitgegooi en diè ou sien 'dollar signs'!!! Kan jy nou meer en wonder of iemand dit werklik sal koop.
Ek het 'n gladde band agter in my erf wat met die regte rim soos n formula 1 wiel sal lyk… wonder hoeveel ek vir hom sal kan kry…
Is dit hoekom perlemoen so duur is?
Ek het 'n pastei waaruit ek 'n hap gevat het, enige kopers hier vir R100? Lol.. Mense van vandag.
MM; kan julle asb vir my sê waarom julle artikels direk oorgaan Engels wanneer ek dit opmaak? Selfs die kommentare is in Engels.